cyanic-selkie/wikianc huggingface dataset:
ابومسلم خراسانی
ابومسلم نے یہ کیفیت سن کرابوداؤد کودوبارہ بلخ کی جانب روانہ کیا، بلخ سے تھوڑے فاصلہ پرفریقین کا مقابلہ دریا کے کنارے ہوا، مقابل بن حیان نبطی کے ساتھ سردار ابوسعید قرشی تھا، ساقہ فوج کا پچھلا حصہ ہوتا ہے اس حصہ کومسلح اور زبردست اس لیے رکھتا تھا کہ کہیں حریف دھوکا دے کرپیچھے سے حملہ نہ کر دے، جب لڑائی خوب زور شور سے ہو گئی توابوسعید قرشی نے بھی اپنی متعلقہ فوج سے دشمنوں کا مقابلہ کرنا اور ان کومار کرپیچھے بھگانا ضروری سمجھا، اتفاقاً ابوسعید کا جھنڈا بھی سیاہ تھا وہ جب اپنی فوج لے کرمتحرک ہوا تولڑنے والی اگلی صفوں کے لوگ بھول گئے کہ ہمارا بھی ایک جھنڈا سیاہ ہے وہ ابوسیع کے جھنڈے کودیکھتے ہی یہ سمجھے کہ دشمنوں کی فوج نے پیچھے سے ہم پرزبردست حملہ کیا ہے اور یہ انھیں کی فوج فاتحانہ پیچھے سے بڑھتی چلی آتی ہے ؛ چنانچہ ان کے ہاتھ پاؤں پھول گئے اور میدان چھوڑ کربھاگ نکلے، بہت سے دریا میں غرق ہوکر ہلاک ہوئے زیادہ یحییٰ ترمذ کی طرف چلے گئے اور ابوداؤد کوبلخ سے واپس بلالیا اور بلخ کی حکومت پرنصر بن صبیح مزنی کومامور کیا، جیسا کہ اوپر بیان ہوچکا ہے، علی بن کرمانی ابومسلم کے پاس رہتا تھا اس کے ساتھ اس کا بھائی عثمان بن کرمانی بھی تھا، ابوداؤد نے ابومسلم کورائے دی ک ان دونوں بھائیوں کوایک دوسرے سے جدا کردینا ضروری ہے، ابومسلم نے اس رائے کوپسند کرکے عثمان بن کرمانی کوبلخ کی حکومت پرنازز کرکے بھیج دیا، عثمان بن کرمانی نے بلخ پہنچ کرفافضہ بن ظہیر کواپنا نائب بنایا اور خود معہ نصر بن صبیح کے مردالردو چلا گیا، یہ خبر سن کرمسلم بن عبد الرحمان باہلی نے ترمذ سے مصریوں کوہمراہ لے کر بلخ پرحملہ کیا اور بزورِ شمشیر اس اس پرقابض ہو گیا۔
اوپر پڑھ چکے ہو کہ امام ابراہیم نے ابومسلم کواوّل بلایا تھا؛ پھراس کوروک دیا تھا کہ علانیہ دعوت شروع کر دے، ابومسلم نے قحطبہ بن شبیب کومال واسباب کے ساتھ روانہ کیا تھا، قحطبہ نے امام ابراہیم سے ملاقات کی، مال واسباب پیش کیا، امام ابراہیم سے ملاقات کی، مال واسباب پیش کیا، امام ابراہیم نے ایک جھنڈا قحطبہ کہ ہاتھ روانہ کیا اور مکہ معظمہ سے اس کوخراسان کی جانب رخصت کر دیا اور خود حمیمہ کی طرف چلے آئے یہاں آتے ہی گرفتار ہوکر قید ہو گئے، قحطبہ یہ جھنڈا لے کرابومسلم کے پاس آیا، ابومسلم نے اس جھنڈے کومقدمۃ الجیش میں رکھا اور قحطبہ بن شبیب کومقدمۃ الجیش کا سردار بنایا اور سنہ130ھ کے ختم ہونے سے پہے پہلے خراسان کے بڑے حصہ پرقابض ومتصرف ہوکر ایک ایک دشمن کا قصہ پاک کیا، علی بن کرمانی کے قتل سے فارغ ہوکر ابومسلم مرو کی طرف لوٹ آیا اور قحبطہ کوچند سردارانِ لشکر ابوعون عبد الملک بن یزید، خالد بن برمک، عثمان بن نہیک اور خازم بن خزیمہ وغیرہ کے ساتھ طوس کی جانب روانہ کیا، اہل طوس نے مقابلہ کیا اور شکست کھائی، قحطبہ ے بڑی بے دردی سے ان کاقتل عام کیا، اس کے بعد قحطبہ نے تمیم بن نصرپر جومقام سوزقان میں تھا، حملہ کی تمیم بن نصرمعہ تین ہزار ہمراہیوں کے مقتول ہوا، قحبطہ نے شہر میں داخل ہوکر قتلِ عام کیا اور خالد بن برمک کومالِ غنیمت کی فراہمی پرمامور کیا۔
قحطبہ کے ہمراہیوں نے جب یہ سنا کہ نباتہ بن حنظلہ عظیم الشان لشکر شام کے ساتھ جرجان میں پہنچ گیا ہے تو وہ خوف زدہ ہوئے قحطبہ نے ان کوایک پرجوش خطبہ دیا او رکہا کہ امام ابراہیم نے پیشین گوئی کی ہے کہ تم لوگ ایک بڑی فوج کا مقابلہ کرکے اس پرفتح پاؤ گے، اس سے لشکریوں کے دل بڑھ گئے، آخر معرکہ کارزار گرم ہوا، نباتہ بن حنظلہ معہ دس ہزار آدمیوں کے مارا گیا، قحطبہ کوفتح عظیم حاصل ہوئی، اس نے نباتہ بن حنظلہ کا سرکاٹ کرابومسلم کے پاس بھیج دیا یہ لڑائی شروع ماہ ذی الحجہ سہ 247ھ میں ہوئی قحطبہ نے جرجان پرقبضہ کیا، تیس ہزار اہلِ جرجا کوقتل کرڈالا، شکست جرجان کے بعد نصر بن سیار حرار الرائے کی طرف چلا آیا وہاں کا امیرابوبکر عقیلی تھا، یزید بن عمرہبیرہ کوجب یہ حالت معلوم ہوئے تواس نے ایک بہت بڑا لشکر ابن غعلیف کی سرداری میں نصر بن سیار کی امداد کے لیے روانہ کیا۔
قحطبہ نے جرجان سے اپنے لڑکے حسن بن قحطبہ کوخوارالرائے کی طرف روانہ کیا اور عقب سے ایک لشکر ابوکامل اور ابوالقاسم صحرزبن اباریم اور ابوالعباس مروزی کی سرداری میں حسن کی امداد کے لیے روانہ کیا؛ لیکن جس وقت یہ لوگ حسن کے لشکر کے قریب پہنچے توابوکامل اپنے ہمراہیوں سے جدا ہوکر مفر سے جاملا اور اس کوحسن کے لشکر کی نقل وحرکت سے آگاہ کر دیا، آخر لڑائی ہوئی اور حسن بن قحطبہ کوشکست فاش حاصل ہوئی، بنونصر سے مالِ غنیمت اور فتح کا بشارت نامہ یزید بن عمر بن ہبیرہ کے پاس روانہ کیا، یہ واقعہ محرم سنہ131ھ کا ہے، اُدھر سے نصر بن سیار کے قاصد مالِ غنیمت اور فتح کی خوشخبری لیے ہوئے جا رہے تھے، اِدھر سے ابن غعلیف فوج لیے ہوئے آ رہا تھا، مقام رے میں دونوں کی ملاقات ہوئی ابن غعلیف نے خط اور مال غنیمت لے لیا اور رے میں قیام کر دیا۔ نصر کویہ خبر سن کرسخت ملال ہوا جب نصر نے خود رے کا قصد کیا توغطیف معہ فوج ہمدان کی جانب روانہ ہو گیا؛ مگرہمدان کوچھوڑ کراصفہان چلا گیا، نصردوروز تک رے میں مقیم رہا، تیسے ر روز بیمار ہوتے ہی رے سے کوچ کر دیا، مقام سادہ میں پہنچا تھا کہ 12/ربیع الاوّل سنہ131ھ کوفوت ہو گیا، اس کے ہمراہی اس کی وفات کے بعد ہمدان چلے گئے، رے کا عامل حبیب بن یزید ہنشلی تھا، نصر کی وفات کے بعد جب قحطبہ بن شبیب جرجان سے فوج لے کررے کی طرف آیا توحبیب بن یزید اور اہلِ شام جو اس کے پاس موجود تھے بلامقابلہ رے کوچھوڑ کرچل دیے، قحطبہ نے رے پرقبضہ کیا اور اہلِ رے کے اموال واسباب ضبط کیے رے کے اکثر مفرور ہمدان چلے گئے، حسن نے نہادند پہنچ کرنہایت مضبوطی سے محاصرہ ڈال دیا۔
یزید بن عمر بن ہبیرہ نے سنہ129ھ میں اپنے بیٹے داؤد بن یزید کوعبداللہ بن معاویہ سے لڑنے کوبھیجا تھا اور داؤد بن یزید کرمان تک ان کا تعاقب کرتا ہوا چلا گیا تھا، داؤد کے ساتھ عامر بن صبارہ بھی تھا یہ دونوں کرمان میں پچاس ہزار کی جمعیت سے مقیم تھے، جب یزید بن عمربن ہبیرہ کونباتہ بن حنظلہ کے مارے جانے کا حال معلوم ہوتا تواس نے داؤد بن صبارہ کولکھا کہ تم قحطبہ کے مقابلہ کوبڑھو، یہ دونوں پچاس ہزار فوج کے ساتھ کرمان سے روانہ ہوئے اور اصفہان جاپہنچے، قحطبہ نے ان کے مقابلہ کے لی مقاتل بن حکیم کیعبی کومامور کیا، اس نے مقام قم میں قیام کیا، ابن صبارہ نے یہ سن کرکہ حسن بن قحطبہ نے نہادند کا محاصرہ کررکھا ہے، نہادند کے بچانے کا ارادہ کیا اور اس طرح روانہ ہوا جب دونوں لشکروں کا مقابلہ ہوا توقحطبہ کے ہمراہیوں نے ایسی جاں بازی سے حملہ کیا کہ ابن صبارہ کے لشکر کوہزیمت ہوئی اور وہ خود بھی مارا گیا۔
یہ واقعہ ماہِ رجب سنہ131ھ کا ہے، قحطبہ نے اس فتح کی خوشخبری اپنے بیٹے حسن کے پاس کہلا بھجوائی اور خو داصفہان میں بیس روز قیام کیا، پھرحسن کے پاس آکرمحاصرہ میں شریک ہو گیا، تین مہینے تک اہلِ نہادند محاصرہ میں رہے، آخرنہادند فتح ہو گیا اور بہت سے آدمی اہلِ نہادند کے قتل کیے گئے، اس کے بعق قحطبہ نے حسن کوحلوان کی طرف روانہ کیا، حلوان بآسانی قبضہ میں آ گیا؛ پھرقحطبہ نے ابوعون بن عبد الملک بن یزید خراسانی کوشہر زور پرحملہ کرنے کوبھیجا، یہاں کا عامل عثمان بن سفیان تھا، اس کے مقدمۃ الجیش پرعبداللہ بن مروان بن محمد تھا، ابوعون اور عثمان کی آخری ذی الحجہ تک لڑائی ہوتی رہی، آخرعثمان مارا گیا، اس کی فوج کوشکست ہوئی ابوعون عبد الملک نے بلادِ موصل پرقبضہ کر لیا۔
اس واقعہ کا حال سن کرحوثرہ واسطہ سے کوفہ کی طرف لوٹا محمد بن خالد قصرامارت میں محصور ہو گیا، مگرحوثرہ کے ہمراہیوں نے دعوتِ عباسیہ کوقبل کرکے حوثرہ سے جدا ہونا شروع کیا، وہ مجبوراً واسطہ کی طرف واپس چلا گیا، محمد بن خالد نے اس واقعہ کی اطلاع اور اپے قصرامارت پرقبضہ ہونے کی اطلاع ابن قحطبہ کودی، حسن بن قحطبہ کوفہ میں داخل ہوا اور محمد بن خالد کوہمراہ لے کرابوسلمہ کے پاس حاضر ہوااور ابوسلمہ کوبطورِ امیرمنتخب کرکے بعیت کی، ابوسلمہ نے حسن بن قحطبہ کوابن ہبیرہ کی جنگ کے لیے واسطہ کی طرف روانہ کیا اور محمد بن خالد کوکوفہ کا حاکم مقرر کیا، اس کے بعد ابوسلمہ نے حمید بن قحطبہ کومدائن کی طرف روانہ کیا، اہواز میں عبد الرحمن بن عمر بن ہبیرہ امیر تھا، اس سے اور بسام سے جنگ ہوئی، عبد الرحمن شکست کھاکر بصرہ کی جانب بھاگا، بصرہ میں مسلم بن قیقبہ باہلی عامل تھا، بسام نے عبد الرحمن کوشکست دے کربصرہ کی حکومت پرسفیان بن معاویہ بن یزید بن مہلب کومامور کرکے بھیجا، ماہ صفر سنہ132ھ میں لڑائی ہوئی اور مسلم نے فتح پائی اور وہ بصرہ پراس وقت تک قابض رہا جب تک کہ اس کے پاس یزید بن عمر کے مارے جانے کی خبر پہنچی، اس خبر کوسن کروہ بصرہ سے نکل کھڑا ہوا اور میدان خالی پاکر محمد بن جعفر نے خروج کرکے بصرہ پرقبضہ کیا، چند روز کے بعد ابومالک عبد اللہ بن اسید خزاعی ابومسلم کی طرف سے واردبصرہ ہوااور ابوالعباس سفاح نے اپنی بیعت خلافت کے بعد سفیان بن معاویہ کوبصرہ کا عامل مقرر کیا۔
امام ابراہیم کی وفات کے وقت حمیمہ میں ان کے خاندان کے مندرجہ ذیل حضرات موجود تھے، ابوالعباس، عبد اللہ سفاح، ابوجعفر منصور اور عبد الوہاب، یہ تینوں امام ابراہیم کے بھائی تھے، محمد بن ابراہیم، عیسیٰ بن موسیٰ، داؤد، عیسیٰ، صالح، اسماعیل، عبد اللہ، عبد الصمد، یہ آخرالذکر جوشخص امام بن ابراہیم کے چچا تھے، امام ابراہیم نے گرفتاری سے پہلے اپنے بھائی ابوالعباس عبد اللہ سفاح کواپنا جانشین مقرر فرمایا تھا اور مرتے وقت ابوالعباس عبد اللہ سفاح کے لیے وصیت کی تھی کہ کوفہ میں جاکر قیام کریں ؛ چنانچہ اس وصیت کے مطابق ابوالعباس عبد اللہ سفاح معہ مذکورہ بالا اہلِ خاندان حمیمہ سے روانہ ہوکر کوفہ میں آیا، ابوالعباس، جب کوفہ میں پہونچا ہے تووہ یہ زمانہ تھا کہ کوفہ میں ابوسلمہ کی حکومت قائم ہوچکی تھی، ابوسلمہ کوفہ میں امام ابراہیم کی طرف سے قائم مقام اور مرکز کوفہ میں تحریک کا متہمم تھا؛ لیکن اب اس کی تمام ترکوششیں اولاد علی کوخلیفہ بنانے میں صرف ہونے لگی تھیں، قحطبہ بن شبیب بھی اسی خیال کا آدمی تھا؛ لیکن چونکہ ابوہاشم بن محمد نے وصیت کردی تھی کہ محمد بن علی عباسی کوان کی جماعت کے تمام آدمی اپنا پیشوا تسلیم کریں، اس لیے وہ اس آخری نتیجہ کے متعلق کوئی فیصلہ نہ کرسکا تھا۔
جب ابوالعباس کے قریب پہنچنے کی خبر پہنچی توابوسلمہ معہ شیعانِ علی بہ غرض استقبال حمام اعین تک آیا اور ابوالعباس کوولید بن سعد کے مکان پرٹھہرایا اور کل شیعان علی وسپہ سالاران لشکر سے چالیس دن تک اس راز کوپوشیدہ رکھا، ابوسلمہ نے چاہا کہ آل ابی طالب میں سے کسی شخص کوخلیفہ منتخب کرکے اس کے ہاتھ پربیعت کی جائے ؛ لیکن ابوجہم نے جوشیعانِ علی میں سے تھا اس رائے کی مخالفت کی اور کہا کہ کہیں آلِ ابی طالب خلافت سے محروم نہ رہ جائیں اور لوگ ابوالعباس ہی کوخلیفہ نہ تسلیم کر لیں اگرابوالعباس امام ابراہیم کی وصیت کے موافق کوفہ میں نہ آ گیا ہوتا توبہت زیادہ ممکن تھا کہ ابوسلمہ ابی طالب کوخلیفہ بنانے میں کامیاب ہوجاتا، ابوسلمہ نہیں چاہتا تھا کہ لوگوں کوابوالعباس کے آنے کی اطلاع ہو اور وہ اس کی طرف متوجہ ہونے لگیں، چنانچہ ابوسلمہ نے اس عرصہ میں امام جعفر صادق بن امام باقربن امام زین العابدین بن حسین بن علی کوخط لکھا کہ آپ کوفہ میں آئیے اور خلیفہ بن جائیے ؛ انھوں نے جواب میں انکار کیا، اتفاقاً لوگوں کوابوالعباس سفاح کے کوفہ میں آجانے کی اطلاع ہو گئی۔
کوفہ میں اب دوقسم کے لوگ موجود تھے ایک وہ جوآلِ عباس کی خلافت کے خواہاں تھے، دوسرے وہ جوآل ابی طالب کوخلیفہ بنانے کے خواہش مند تھے، عباسیوں کی طرف داروں نے سنتے ہی ابوالعباس سفاح کے پاس آنا جانا شروع کیا اور ان کے ساتھ ہی شیعانِ علی بھی ابوالعباس کے پاس آنے جانے لگے، جب لوگوں کویہ معلوم ہوا کہ ابوسلمہ حاکم کوفہ نے جووزیراہلِ بیت کے لقب سے مشہور تھا، ابوالعباس عبداللہ سفاح کے ساتھ مہمان نوازی کے لوازم وشرائط کی ادائیگی میں کوتاہی کی ہے توبہت سے شیعانِ علی عبد اللہ سفاح کے ہواخواہ بن گئے اور اس طرح ابوالعباس عبد اللہ سفاح کی کوفہ کی موجودگی نے عام طور پرلوگوں کی توجہ اور ہمدردی کواپنی طرف منعطف کر لیا۔
آخر12/ربیع الاوّل بروز جمعہ سنہ132ھ مطابق 30/اکٹوبر سنہ729ء کولوگوں نے مجتمع ہوکر ابوالعباس عبد اللہ سفاح کواس کی جائے قیام سے ہمارہ لیا اور دارالامارۃ زیں داخل ہوئے، عبد اللہ سفاح دارالامارۃ سے جامع مسجد میں آیا، خطبہ دیا، نماز جمعہ پڑھائی اور نماز جمعہ کے بعد پھرمنبر پرچڑھ کرتمام لوگوں سے بیعت لی، یہ خطبہ نہایت بلیغ وفصیح تھا، اس میں اپنے آپ کومستحقِ خلافت ثابت کیا اور لوگوں کے وظائف بڑھانے کا وعدہ کیا، اہلِ کوفہ کی ستائش کی اس خطبہ کے بعد عبد اللہ سفاح کے چچاداؤد نے منبر پرچڑھ کرتقریر کی اور بنوعباس کی خلافت کے متعلق مناسب الفاظ بیان کرکے بنواُزیہ کی مذمت کی اور لوگوں سے بیان کیا کہ آج امیرالمؤمنین عبد اللہ سفاح کسی قدر بخار اور اعضاشکنی کی تکلیف میں مبتلا ہیں اس لیے زیادہ بیان نہ کرسکے، آپ سب لوگ ان کے لی دُعا کریں، اس کے بعد ابوالعباس عبداللہ سفاح قصرِامارت کی طرف روانہ ہوا اور اس کا بھائی ابوجعفر منصور مسجد میں بیٹھا ہوا رات تک لوگوں سے بیعت لیتا رہا، ابوالعباس عبد اللہ سفاح بیعتِ خلافت لینے کے لیے قصرِ امارت میں گیا؛ پھروہاں سے ابوسلمہ کے خیمہ میں جاکر اس سے ملاقات کی ابوسلمہ نے بھی بیعت توکرلی مگروہ دل سے اس بیعت اور عباسیوں کی خَافت پررضامند نہ تھا، عبد اللہ سفاح نے مضافات کوفہ کی نیابت اپنے چچا داؤد کودی اور اپنے دوسرے چچا عبد اللہ بن علی کوابوعون بن یزید کی کمک کے لیے روانہ کیا اور اپنے بھتیجے عیسیٰ بن موسیٰ کوحسن بن قحطبہ کی مدد کے لیے بھیجا، جوواسطہ کا محاصرہ کیے ہوئے پڑا تھا اور ابن ہبیرہ کومحصور کررکھا تا اور یمیمی بن جعفر بن تمام بن عباس کوحمیدبن قحطبہ کی امداد پرمدائن کی طرف روانہ کیا؛ اسی طرح ہرطرف سرداروں کومتعین ومامور کیا، ابومسلم خراسان ہی میں تھا اور وہ خراسان کوجلد ازجلد دشمنوں سے صاف کر رہا تھا، عبد اللہ سفاح کوفہ میں خلیفہ ہوکر ہرایک اہم معاملہ میں ابومسلم کا مشورہ طلب کرتا تھا اور جیسے ابومسلم لکھتا تھا اسی کے موافق عمل درآمد کرتا تھا۔
یہ وہ زمانہ تمام عالم اسلامی میں بڑا نازک اور خطرناک زمانہ تھا، ہرایک ملک اور ہرایک صوبہ میں جابجا لڑائیاں اور فسادات برپا تھے، واسط میں ابن ہبیرہ کومغلوب کرنا آسان نہ تھا ادھر مروان بن محمد اموی خلیفہ شام میں موجود تھا، حجاز میں بھی طائف الملوکی برپا تھی، مصر کی حالت بھی خراب تھی، اندلس میں عباسی تحریک کا مطلو کوئی اثر ہی نہ تھا، جزیرہ وآرمینیا میں اموری سردار موجود تھے اور عباسیوں کے خلاف مقابلہ پرآمادہ ہو گئے تھے، خراسان بھی پورے طور پرقابو میں نہ آیا تھا، بصرہ میں بھی عباسی حکومت قائم نہ ہوسکتی تھی، حضرِموت ویمامہ ویمن کی بھی یہی حالت تھی، عبد اللہ سفاح کے خلیفہ ہوتے ہی آل ابی طالب یعنی علویوں میں جواب تک شریکِ کار تھے ایک ہلچل سی مچ گئی اور وہ اس نتیجہ پرحیران اور ناراض تھے ؛ کیونکہ ان کواپنی خلافت کی توقع تھی، عباسیوں کی اس کامیابی میں سب سے بڑادخل محمد بن حنیفہ کے بیٹے ابوہشام عبد اللہ کی اس وصیت کوہے جوانھوں نے مرتے وقت محمد بن علی بن عبد اللہ بن عباس کے حق میں کی تھی، اس وصیت کی وجہ سے شیعوں کے فرقے کیسانیہ کا یہ عقیدہ قائم ہوا کہ علی بن ابی طالب رضی اللہ عنہ کے بعد محمد بن حنیفہ امام تھے، ان کے بعد ان کے بیٹے ابوہشام عبد اللہ امام ہوئے ان کے بعد محمد بن علی عباسی ان کے جانشین اور امام تھے، محمد بن علی کے بعد ان کے بیٹے ابراہیم امام ہوئے اور امام ابراہیم کے بعد عبد اللہ سفاح امام ہیں، اس طرح شیعوں کی ایک بڑی جماعت شیعوں سے کٹ کرعباسیوں میں شامل ہو گئی اور علویوں یافاطمیوں کوکوئی موقع عباسیوں کے خلاف کھڑے ہونے کا نہ مل سکا وہ اندر ہی اندر پیچ وتاب کھاکررہ گئے۔
جب مروان بن محمد آخری اموی خلیفہ مارا گیا توحبیب بن مرہ حاکم بلقاء نے عبد اللہ سفاح کے خلاف خروج کیااور سفید جھنڈے لے کرنکلا ادھر عامل بن قنسرین بھی اُٹھ کھڑا ہوا؛ حالانکہ اس سے پہلے وہ عبد اللہ بن علی عباسی کے ہاتھ پربیعت کرچکا تھا، اہلِ حمص بھی اس کے شریک ہو گئے ادھر آرمینیا کے گورنراسحاق بن مسلم عقیلی نے عباسیوں کے خلاف خروج کیا ان تمام بغاوتوں کے فرو کرنے کے لیے عبد اللہ سفاح نے اپنے سرداروں اور رشتہ داروں کوبھیجا اور بتدریج کامیابی حاصل کی؛ لیکن یزید بن عمر بن ہبیرہ ابھی تک واسط پرقابض ومتصرف تھا اور کوئی سردار اس کومغلوب ومفتوح نہ کرسکا تھا، آخر مجبور ہوکر یزید بن عمربن ہبیرہ نے ابوجعفر منصور اور عبد اللہ سفاح نے جاکر صلح کی اور یزید بن عمر بیعت پرآمادہ ہوا؛ لیکن ابومسلم نے خراسان سے عبد اللہ سفاح کولکھا کہ یزید بن عمر کا وجود بے حد خطرناک ہے اس کوقتل کردو؛ چنانچہ دھوکے سے منصور عباسی نے اس کوقتل کرادیا اور اس خطرہ سے نجات حاصل کی۔
حوالہ جات
زمرہ:700ء کی پیدائشیں زمرہ:718ء کی پیدائشیں زمرہ:755ء کی وفیات زمرہ:آٹھویں صدی کی ایرانی شخصیات زمرہ:آٹھویں صدی کی عباسی شخصیات زمرہ:ایرانی باغی زمرہ:ایرانی جرنیل زمرہ:ایرانی شخصیات زمرہ:خراسان کی شخصیات زمرہ:صوبہ بلخ کی شخصیات زمرہ:عباسی انقلاب زمرہ:عباسی جنرل زمرہ:قرون وسطی کی فارسی شخصیات زمرہ:مسلم جوامع زمرہ:نیشاپوری شخصیات زمرہ:137ھ کی وفیات زمرہ:عباسی انقلاب کی شخصیات زمرہ:Short description is different from Wikidata
کؤلپیلوگو صوبہ
کؤلپیلوگو برکینا فاسو کا ایک province of Burkina Faso جو وسطی-مشرقی علاقہ میں واقع ہے۔
تفصیلات
کؤلپیلوگو کی مجموعی آبادی 259,395 افراد پر مشتمل ہے۔
حوالہ جات
زمرہ:برکینا فاسو کے صوبے
Koulpélogo Province
کورومینڈیل کوسٹ
تصغیر| کورومینڈیل ساحل کا 1735 کا فرانسیسی نقشہ کورومنڈیل کوسٹ برصغیر پاک و ہند کا جنوب مشرقی ساحلی علاقہ ہے، جو شمال میں اتکل میدانی علاقوں ، مشرق میں خلیج بنگال، جنوب میں کاویری ڈیلٹا اور مغرب میں مشرقی گھاٹوں سے جڑا ہوا ہے، جو کہ ایک رقبے پر پھیلا ہوا ہے۔ تقریباً 22,800 مربع کلومیٹر۔ ساحل کی اوسط بلندی 80 میٹر ہے اور اسے مشرقی گھاٹوں کی پشت پناہی حاصل ہے جو کہ نشیبی اور چپٹی چوٹی والی پہاڑیوں کا سلسلہ ہے۔ چولا خاندان کی سرزمین کو تمل میں چولامندلم کہا جاتا تھا، جس کا لفظی ترجمہ "چولوں کا دائرہ " کے طور پر کیا جاتا ہے، جس سے کورومنڈیل ماخوذ ہے۔ 12ویں صدی کے بعد کے تاریخی مسلم ذرائع میں، کورومینڈیل کوسٹ کو مبار کہا جاتا تھا۔
حوالہ جات
زمرہ:سابقہ فرانسیسی مستعمرات زمرہ:سابقہ ولندیزی مستعمرات زمرہ:فرانسیسی ہند زمرہ:ولندیزی ہند زمرہ:ڈینش ہند زمرہ:نوآبادیاتی ہندوستان زمرہ:مشرقی گھاٹ زمرہ:تمل ناڈو کے خطے زمرہ:آندھرا پردیش کے خطے زمرہ:بھارت کے خطے زمرہ:جنوبی بھارت
کؤریتئنگا صوبہ
کؤریتئنگا صوبہ برکینا فاسو کا ایک province of Burkina Faso جو وسطی-مشرقی علاقہ میں واقع ہے۔
تفصیلات
کؤریتئنگا صوبہ کی مجموعی آبادی 330,342 افراد پر مشتمل ہے۔
حوالہ جات
زمرہ:برکینا فاسو کے صوبے
جیمی ڈیلریمپل
جیمز ولیم مرے ڈیلریمپل (پیدائش:21 جنوری 1981ء) کینیا میں پیدا ہونے والے سابق انگریز کرکٹ کھلاڑی ہیں ، جنہوں نے انگلینڈ کے لیے ایک روزہ اور ٹی ٹوئنٹی کھیلے۔ وہ دائیں ہاتھ کے بلے باز اور آف اسپن بولر ہیں۔ وہ 2007ء میں آسٹریلیا کے خلاف ایک روزہ بین الاقوامی میچ میں شاندار ڈائیونگ کیچ لینے کے لیے مشہور ہیں۔ مڈل سیکس کے سابق ساتھیوں اینڈریو اسٹراس اور بین ہٹن کی طرح، ڈیلریمپل نے ریڈلے کالج میں تعلیم حاصل کی، سینٹ پیٹرز کالج، آکسفورڈ میں ماڈرن ہسٹری کی تعلیم حاصل کرنے سے پہلے، بلیوز کی کپتانی کرتے ہوئے 2:1 حاصل کیا۔ اس کی شادی سوفی سیکلر سے ہوئی ہے۔ ان کے دادا، ایان ڈیلریمپل ، ایک کامیاب سکرین رائٹر، فلم ڈائریکٹر، اور پروڈیوسر تھے جنہوں نے ڈرک بوگارڈے کو "ایسٹر واٹرس" (1948ء) میں برطانوی سنیما میں متعارف کرایا۔
حوالہ جات
زمرہ:سیکلر خاندان زمرہ:برطانوی جامعات کے کرکٹ کھلاڑی زمرہ:اوکسفرڈ یو سی سی ای کے کرکٹ کھلاڑی زمرہ:بقید حیات شخصیات زمرہ:1981ء کی پیدائشیں زمرہ:جامعہ آکسفرڈ کے کرکٹ کھلاڑی زمرہ:مڈلسیکس کے کرکٹ کھلاڑی زمرہ:مملکت متحدہ کو کینیائی تارکین وطن زمرہ:گلیمورگن کے کرکٹ کھلاڑی زمرہ:انگلستان کے ایک روزہ کرکٹ کھلاڑی زمرہ:انگلستان کے ٹوئنٹی/20 عالمی کرکٹ کھلاڑی زمرہ:انگلستان کے کرکٹ کھلاڑی
ایان ڈیلریمپل
ایان ڈیلریمپل (پیدائش: 26 اگست 1903ء) | (انتقال: 28 مارچ 1989ء) ایک برطانوی اسکرین رائٹر ، فلم ڈائریکٹر ، فلم ایڈیٹر اور فلم پروڈیوسر تھے۔ جوہانسبرگ ، جنوبی افریقہ میں پیدا ہوئے، اس کی تعلیم رگبی اور تثلیث کالج، کیمبرج سے ہوئی۔ انہوں نے اشتہارات میں کام کیا پھر فلم انڈسٹری میں چلے گئے۔ ابتدائی طور پر اس نے گینزبورو پکچرز میں بطور ایڈیٹر کام کیا اور ہیڈ ایڈیٹر تک کام کیا۔ اس کے بعد وہ روم ایکسپریس سے Gaumont-British pictures کے ہیڈ ایڈیٹر بن گئے۔ وہ بڑی کامیابی کے ساتھ سکرین رائٹنگ میں چلا گیا۔ اسے پگمالین کے سکرپٹ میں ان کے تعاون کے لیے آسکر کے لیے نامزد کیا گیا تھا۔
انتقال
ان کا انتقال 28 مارچ 1989ء کو لندن، انگلینڈ میں 85 سال کی عمر میں ہوا۔
انگلی (فلم)
انگلی 2014 میں جاری ہونے والی ایک بھارتی فلم ہے - اس کے فلمی ستاروں میں سنجے دت،رندیپ ہودا اور عمران ہاشمی شامل ہیں -
کہانی
زمرہ:2014 کی بھارتی فلمیں زمرہ:بھارتی فلمیں
سائمن ڈیلریمپل
سائمن ہیڈلی ڈیلریمپل (پیدائش:6 جون 1983ء) ایک سابق انگریز کرکٹ کھلاڑی ہے۔ ورسیسٹر میں پیدا ہوئے، ڈیلریمپل کی تعلیم ریڈلے اور کرائسٹ چرچ، آکسفورڈ میں ہوئی تھی۔ اس نے 2002ء اور 2004ء میں آکسفورڈ یونیورسٹی کرکٹ کلب کے لیے 2اول درجہ کھیلے، دونوں کیمبرج یونیورسٹی کے خلاف۔ ایک مڈل آرڈر بلے باز خ اس نے مجموعی طور پر 40 رنز بنائے خ جس میں سب سے زیادہ 15 رنز ناٹ آؤٹ رہے ۔ وہ گلیمورگن کے سابق کپتان جیمی ڈیلریمپل کے چھوٹے بھائی ہیں۔
حوالہ جات
زمرہ:کرائسٹ چرچ، اوکسفرڈ کے فضلا زمرہ:ووسٹر، انگلستان کے کھلاڑی زمرہ:بقید حیات شخصیات زمرہ:جامعہ آکسفرڈ کے کرکٹ کھلاڑی زمرہ:انگلستان کے کرکٹ کھلاڑی زمرہ:1983ء کی پیدائشیں
پروفیشنلز اکیڈمی آف کامرس
پروفیشنلز اکیڈمی آف کامرس پاکستان  کا ایک جامعہ  جو پنجاب، پاکستان میں واقع ہے۔
حوالہ جات
زمرہ:لاہور کی جامعات و دانشگاہیں زمرہ:لاہور کی جامعات و کالج زمرہ:Articles using infobox university
سپیریئر کالج
سپیریئر کالج پاکستان کا ایک مدرسہ جو لاہور میں واقع ہے۔
حوالہ جات
زمرہ:2000ء میں قائم ہونے والے تعلیمی ادارے زمرہ:پاکستان تعلیم متعلقہ فہرستیں زمرہ:پاکستان کی جامعات و دانشگاہیں زمرہ:پاکستان کی نجی جامعات زمرہ:پاکستان میں 2000ء کی تاسیسات زمرہ:پنجاب (پاکستان) کی جامعات و دانشگاہیں زمرہ:لاہور کی جامعات و کالج زمرہ:پنجاب، پاکستان میں نجی جامعات اور کالج زمرہ:پاکستان کی انجینئرنگ جامعات و کالج زمرہ:پاکستان کی ہندسیاتی جامعات زمرہ:ویکی ڈیٹا سے مطابقت رکھنے والی مختصر تفصیل زمرہ:پاکستان میں فلم اسکول
مریخ کی آباد کاری
alt=|بائیں|تصغیر|400x400px|ایک مصور کا مریخ پر انسانی بستی کا تخیل، چاک شدہ منظر میں اندرونی  باغبانی کا حصّہ نظر آرہا ہے۔ مریخ ممکنہ انسانی آبادکاری کی علمی تحقیق کے لیے بہت زیادہ مرکز نگاہ رہا ہے۔ اس کا سطحی ماحول اور مریخ پر پانی کی موجودگی نے اس کو معقولیت کی حد تک نظام شمسی میں زمین کے بعد سب سے زیادہ قابل سکونت جگہ بنا دیا ہے۔ مریخ پر پہنچنا زہرہ کے بعد سب سے زیادہ کفایت شعار ہو گا۔ یہاں پہنچنے کے لیے زہرہ کے بعد فی کمیت اکائی کے لحاظ سے سب سے کم توانائی کی ضرورت ہو گی۔ تاہم کم توانائی کے استعمال کے باوجود عصر حاضر کے جدید کیمیائی ایندھن سے چلنے والا خلائی جہاز بھی یہاں تک کے سفر میں 6 تا 7 ماہ کا عرصہ لے گا۔ مریخ کی انسانی مہم کے دوران پیش آنے والی دوسری مشکلات بھی بیان کی جا چکی ہیں۔
زمین سے نسبتی مشابہت
زمین اپنی "جڑواں بہن" زہرہ سے اجزائے ترکیبی، حجم اور سطحی ثقل میں کافی مشابہ ہے، تاہم مریخ کی زمین سے مشابہت، آباد کاری کے حوالے سے زیادہ موزوں ہے۔ مثلاً:
انسانی سکونت کے لیے حالات
مریخ کی سطح پر موجود حالات درجہ حرارت اور کرۂ فضائی کے دباؤ کے لحاظ سے کسی بھی دوسرے سیارے یا چاند کی نسبت زمین سے زیادہ قریب ہیں۔ تاہم ان کی مشابہت زہرہ کے بادلوں کے اوپر حصّے میں موجود ماحول سے کم ہے۔ اس طرح سے نظام شمسی میں زہرہ کے بادلوں کے اوپری حصّے زمین کے ماحول سے سب سے زیادہ مشابہت رکھ سکتے ہیں۔ بہرحال ان تمام باتوں کے باوجود سطح انسانوں یا معلومہ حیات کی کسی بھی شکل کے لیے مہربان نہیں ہے اس کی وجہ وہاں ہوا کا کم دباؤ اور 0.1% فیصد سے کم آکسیجن رکھنے والا کرۂ فضائی ہے۔
2000ء میں بتایا گیا کہ کچھ کائی اور شائنو جرثومے نقلی مریخی حالات میں 34 دن گزارنے کے بعد نہ صرف زندہ باقی رہ گئے بلکہ انہوں نے ضیائی تالیف کے لیے حیرت انگیز مطابقت پذیری کی صلاحیت کو ظاہر کیا۔ یہ نقلی مریخی ماحول مارس سیمولیشن لیبارٹری میں بنایا گیا تھا جس کو جرمن ایرو اسپیس سینٹر چلاتا ہے۔  کچھ سائنس دان سمجھتے ہیں کہ مریخ پر خود کفیل انسانی بستی بنانے کے لیے شائنو جرثومے بہت ہی اہم کردار ادا کر سکتے ہیں۔ ان کی تجویز کے مطابق شائنو جرثومے براہ راست طور پر کچھ جگہوں پر جیسے خوراک، ایندھن اور آکسیجن کی پیداوار کے لیے نہ صرف استعمال کیے جا سکتے ہیں بلکہ ان کا بالواسطہ استعمال کر کے دوسرے جانداروں کی نشو و نما ہوسکتی ہے اس طرح سے یہ مریخی وسائل پر انحصار کرتے ہوئے وسیع حیات کو سہارا دینے والے حیاتیاتی عمل کے لیے راستہ کھول دیتے ہیں۔
انسانوں نے زمین کے کچھ ایسے حصّوں کی چھان بین کی ہے جو ایک طرح سے مریخ کے ماحول سے تھوڑی مطابقت رکھتے ہیں۔ ناسا کے جہاں گردوں سے حاصل کردہ اعداد و شمار سے معلوم ہوا ہے کہ مریخ پر درجہ حرارت (نشیبی عرض البلد میں) انٹارکٹکا سے کافی مشابہت رکھتے ہیں۔ انسانی بردار غباروں نے جو فضائی دباؤ بلند ترین عرض البلد(1961ء میں 35 اور 2012ء میں 38 کلومیٹر) پر جھیلا ہے وہ مریخ کی سطح پر موجود دباؤ کے مشابہ ہے۔
مریخ پر انسانی بقاء کے لیے پیچیدہ حیات کو سہارا دینے والی تدبیروں کونہ صرف اختیار کرنا ہوگا بلکہ مصنوعی ماحول میں رہنا پڑے گا۔
مریخ کی ارض سازی
بائیں|تصغیر|200x200px|ارض ساز مریخ ایک مصور کے تخیل میں (2009ء) مریخ کی ارض سازی کے امکان کے اوپر کافی بحث ہو چکی ہے تاکہ مریخ کی سطح پر بغیر کسی سہارے کے مختلف نوع کی حیات بشمول انسان زندہ رہ سکیں۔ ان مباحثوں میں ان فنیات پر بھی سیر حاصل گفتگو کی گئی ہے جو مریخ کی ارض سازی کے لیے درکار ہوں گی۔
تابکاری
مریخ کے پاس زمین کی طرح کے مقناطیسی میدان موجود نہیں ہیں۔ مہین کرۂ فضائی کے ساتھ مقناطیسی میدانوں کی غیر موجودگی کی وجہ سے آئن زدہ اشعاع کی کافی مقدار سطح تک پہنچ جاتی ہے۔ مریخی مہم خلائی گاڑی کے اوپر ایک ایسا آلہ - مریخی اشعاعی ماحول تجربہ (میری)موجود تھا جس کا کام انسانوں کے لیے اشعاع کے خطرات کو ناپنا تھا۔ اس آلے میری نے مریخ سے اوپر رہ کر مدار میں تابکاری کی سطح کو بین الاقوامی خلائی اسٹیشن کے مقابلے میں 2.5 گنا زیادہ درج کیا۔ اوسط خوراک لگ بھگ 22 ملی ریڈس فی دن ہے۔ اس طرح کی تابکاری کی سطح کا تین برس  کا سامنا ناسا کے حفظان صحت کے اصولوں کی حد کو پار کر جائے گا۔ مریخی سطح پر تابکاری کی سطح کچھ کم ہو سکتی ہے جس کا انحصار مختلف جگہوں کے عرض البلد اور مقامی مقناطیسی میدانوں پر ہو گا۔ زیر زمین(ممکنہ طور پر پہلے سے موجود لاوے کی سرنگوں میں) رہنے کے قابل گھر وہاں کے انسانی رہائشیوں کے تابکاری کا سامنا کرنے کے خطرے کو کافی حد تک کم کر دیں گے۔ کبھی کبھار شمسی پروٹون نکلنے کے واقعات میں تابکاری کا سامنے کرنے کا خطرہ کافی حد تک بڑھ جاتا ہے۔
خلائی تابکاری کے بارے میں ابھی کافی کچھ جاننا باقی ہے۔ 2003ء میں ناسا کے لینڈون بی جانسن اسپیس سینٹر نے ایک سہولتی مرکز جس کا نام ناسا اسپیس ریڈیشن لیبارٹری کو بروک ہیون نیشنل لیبارٹری میں کھولا جس میں زرّاتی اسراع گر کا استعمال کر کے خلائی تابکاری کی نقل کی جائے گی۔ اس سہولتی مرکز میں جانداروں کے اوپر حفاظتی تراکیب کا استعمال کر کے تحقیق کی جاتی ہے۔ شروع میں کچھ ایسے ثبوت مل گئے تھے کہ اس قسم کی کم لمبی تابکاری اتنی زیادہ خطرناک نہیں تھی کہ جتنی پہلے سمجھی جاتی تھی؛ اور تابکاری قرار گیری(پیچیدہ بلند تر جانوروں کے جسمانی نظام کا وہ رجحان جس کے تحت وہ قدرتی وظیفہ یا حالت متغیر ہونے پر بھی نامیاتی استحکام کا ماحول برقرار رکھتے ہیں) وقوع پزیر ہوتی ہے۔ تاہم 2006ء میں کی گئی تحقیق میں معلوم ہوا کہ کائناتی تابکاری سے نکلنے والے پروٹون ڈی این اے کو اس سے دو گنا زیادہ نقصان پہنچا سکتے ہیں جتنا پہلے سمجھا جاتا تھا۔ اس طرح سے خلا نوردوں کو سرطان اور دوسری بیماریوں کا سامنا کرنے کا خطرہ اور بڑھ جاتا ہے۔ مریخی ماحول میں بلند تابکاری کے نتیجے میں "مریخ ایک ایسی جگہ نہیں ہے جہاں آسانی کے ساتھ موجودہ فنیات کے ساتھ بغیر وسائل میں سرمایہ کاری کیے بغیر جایا جا سکے۔" یہ بات اس یو ایس ہیومن اسپیس فلائٹ پلانز کمیٹی کے جائزے کی رپورٹ کے خلاصے میں کہی گئی ہے جس کو 2009ء میں شایع کیا گیا تھا۔ ناسا متبادل طریقوں اور فنیات پر کام کر رہا ہے جیسا کہ پلازما سے بنی منحرف کرنے والی حفاظتی ڈھال، جس سے خلا نوردوں اور خلائی جہاز کو تابکاری سے بچایا جا سکتا ہے۔
بین السیاروی خلائی اڑانیں
دائیں|تصغیر|مریخ (وائکنگ اول، 1980ء) سوائے زہرہ کے زمین سے کسی بھی دوسرے سیارے تک پہنچنے کے لیے مریخ کو فی کمیت کے لحاظ سے سب سے کم توانائی درکار ہوتی ہے۔ ہومین مدار میں منتقلی کا طریقہ استعمال کرتے ہوئے مریخ تک جانے کے لیے خلاء میں نو ماہ تک کا سفر کرنا پڑے گا۔ ہومین مدار میں منتقلی کے طریقہ کے مقابلے میں تبدیل شدہ منتقل خط پرواز جوخلاء میں سفر کے دورانیے کو سات یا چھ ماہ تک کر سکیں اس کے لیے بتدریج بڑھتی ہوئی توانائی اور ایندھن کی مقدار درکار ہو گی۔ عام طور پر روبہ جاتی مریخی مہمات میں یہی تبدیل شدہ منتقل خط پرواز استعمال ہوتی ہے۔ سفر کے وقت کو چھ ماہ سے کم کرنے میں فی کمیت توانائی کی زیادہ مقدار درکار ہو گی جس میں شارحانہ بڑھتی ہوئی ایندھن کی مقدار بھی استعمال ہو گی۔ اس طرح کا طریقہ کیمیائی راکٹ کے ساتھ قابل عمل نہیں ہے تاہم یہ جدید خلائی جہازوں کے دھکیلنے کی فنیات کے ساتھ ممکن ہو سکتا ہے۔ کچھ طریقے کو پہلے ہی جانچے جا چکے ہیں جیسا کہ متغیر مخصوص ضربی مقنا پلازما راکٹ اور نیوکلیائی راکٹ۔ اول الذ کر صورت میں مریخ تک کے سفر کا دورانیہ کم ہو کر چالیس دن تک کا رہ جاتا ہے۔ جبکہ بعد الذکر میں یہ دورانیہ کم ہو کر صرف دو ہفتے تک رہ جاتا ہے۔
سفر کے دوران خلا نوردوں کو تابکاری کا سامنا کرنا پڑے گا جس کی وجہ سے انہیں اس سے کسی صورت بچانا ہو گا۔ کائناتی اشعاع اور شمسی ہوائیں ڈی این اے کو نقصان پہنچا سکتی ہیں جس کی وجہ سے سرطان کا خطرہ بڑھ سکتا ہے۔ بین السیاروی خلاء کے درمیان لمبے عرصے تک کے سفر کا اثرات نامعلوم ہیں تاہم سائنس دان 1 فیصد سے 19 فیصد تک کا خطرہ مد نظر رکھتے ہیں، مردوں کے لیے غالباً 3.4 فیصد تک سرطان کا خطرہ مریخ اور زمین کے درمیان سفر کے دوران تابکاری کی وجہ سے ہے۔ عورتوں کے لیے اس کا امکان ان کے بڑے غدودی بافتوں کی وجہ سے زیادہ ہے۔
مریخ پر اترنا
مریخ کی قوّت ثقل زمین کے مقابلے میں 0.38 گنا ہے جبکہ اس کی کرۂ فضائی کی کثافت زمین کے مقابلے میں لگ بھگ 0.6 فیصد ہے۔ نسبتاً مضبوط قوّت ثقل اور ہوا حرکی اثر کی موجودگی میں بھاری، انسان بردار خلائی جہاز دھکیلو کے ساتھ اترنے میں کافی مشکل ہو گا، اس طرح کی صورت حال اپالو کے چاند پر اترنے کے دوران نہیں ہوئی تھی، اس کے علاوہ کرۂ فضائی اس قدر مہین ہے کہ ہوا حرکی اثرات ہوائی روک بھاری بڑی گاڑی کے اترنے میں کچھ زیادہ مدد گار نہیں ہوں گی۔ مریخ پر انسان بردار مہمات رفتار کو کم کرنے اور اترنے کے لیے ان سے مختلف نظام درکار ہوں گے جو ابھی تک چاند پر عملے کو اتارنے یا مریخ پر روبہ جاتی مہمات کے لیے استعمال ہوئے ہیں۔
اگر ہم کاربن نینو ٹیوب سے بنے ہوئے اس مادّے جس کی مضبوطی 130جی پی اے اس کی دستیابی کو قیاس کر لیں تو اس سے کوئی خلائی بالا بر بنا یا جا سکے گا تاکہ لوگوں اور سامان کو مریخ تک پہنچا یا جا سکے۔ فوبوس پر بھی ایک خلائی بالا بر بنانے کی تجویز کی گئی ہے۔
آباد کاری کے لیے درکار ساز و سامان
مریخ کی آبادکاری کے لیے مختلف نوع کے ساز و سامان کی ضرورت ہو گی – ایسا ساز و سامان جو براہ راست طور پر انسانوں کو خدمات مہیا کریں اور ایسا سامان جو خوراک، ایندھن، پانی، توانائی اور سانس لینے کے قابل آکسیجن پیدا کر سکے۔ تاکہ انسانی آبادکاری کی کوششوں میں معاونت ہو سکے۔ درکار ساز و سامان میں درج ذیل چیزیں شامل ہوں گی: ایلون مسک کے مطابق، "صرف دس لاکھ لوگوں [جو مریخ پر کام کر رہے ہوں] کے لیے آپ کو فی کس ناقابل تصور ثمر آواری درکار ہو گی، کیونکہ آپ کو صنعت کی بنیاد کے لیے تمام کی تمام چیزوں کو مریخ پر دوبارہ سے بنانا ہوگا۔۔۔ آپ کو زمین سے کہیں زیادہ مشکل ماحول میں مختلف مادوں کو نکال کر ان کو قابل استعمال بنانا ہو گا ۔
مواصلاتی ذرائع
زمین سے رابطہ آدھے شمسی دن میں اس وقت تو سیدھا سادہ سا ہو گا جب زمین مریخی افق کے اوپر ہو گی۔ ناسا اور ای ایس اے نے مریخی مدار گردوں میں کافی ابلاغی آلات لگائے ہوئے ہیں، اس طرح سے مریخ پر پہلے ہی مواصلاتی سیارچے تو موجود ہیں۔ اگرچہ یہ بالآخر ناکارہ ہو جائیں گے، لہٰذا خبر رسائی سے مزین مزید مدار گرد کسی بھی قسم کی آباد کاری سے پہلے چھوڑنے ہوں گے۔
یکطرفہ رابطے میں ہونے والا تعطل جو روشنی کی رفتار کی حد کی وجہ سے در پیش ہو گا اس کا دورانیہ قریبی فاصلے کے وقت تین منٹ(لگ بھگ جب مریخ کے حضیض شمس سے زمین کا اوج شمس نکال دیا جائے ) کا ہو گا جبکہ زیادہ سے زیادہ اس کا دورانیہ بائیس منٹ (لگ بھگ جب مریخ کا اوج شمس اور زمین کا اوج شمس جمع ہو گا) کا ہو گا جب زمین اور مریخ کا فاصلہ سب سے زیادہ ہو گا۔ وقت حقیقی میں مریخ اور زمین کے درمیان روابط جس طرح سے ٹیلیفون پر بات کرتے ہوئے ہوتا ہے یا انٹرنیٹ بات چیت میں ہوتا ہے لمبے فاصلوں کی وجہ سے عملی طور پر ناممکن ہیں۔ ناسا کو معلوم ہوا ہے کہ براہ راست رابطہ لگ بھگ دو ہفتے کے دورانیہ کے لیے مقارنہ دور میں منقطع ہو جاتا ہے۔ یہ زمین اور مریخ کے ایک دوسرے سے طویل ترین فاصلے پر ہونے کے اس دور میں ہوتا ہے جب سورج ان دونوں کے درمیان براہ راست آ جاتا ہے۔ ہرچند اصل رابطے کے اس طویل تعطل کا دورانیہ مہم مہم کے مختلف عوامل پر انحصار کرتا ہے جیسا کہ رابطے کی حد کی مقدار جو ابلاغی نظام کے لیے بنائی گئی ہے اور وہ کم سے کم اطلاعات کی شرح جو مہم کی جگہ سے حاصل کرنے کے لیے قابل قبول ہو۔ حقیقت میں مریخ کی اکثر مہمات میں وہ دورانیہ جب رابطے میں تعطل آگیا وہ ایک مہینے تک کا ہے۔
کوئی سیارچہ جو زمین سورج کے ایل 4 یا ایل 5 نقطہ پر موجود ہو وہ اس دورانیہ کے دوران ہونے والے ابلاغی تعطل کے مسئلے کو ختم کر سکتا ہے ؛ یہاں تک کہ ابلاغی سیارچوں کے جھرمٹ مکمل آباد کاری کے تناظر میں بہت ہی معمولی خرچہ ہو گا۔ بہرحال ان فاصلوں پر درکار آلات کا حجم و قوّت اور ان علاقوں میں موجود فطری استحکام ایل 4 اور ایل 5 کے مقام کو نشری اسٹیشن بنانے کے لیے انتہائی نامعقول بناتے ہیں، اگرچہ یہ بطور اسٹیشن کافی فائدہ مند ہیں تاہم یہاں دھول اور سیارچہ کافی بھٹکتے رہتے ہیں جس کی وجہ سے خطرہ ہو سکتا ہے۔ تمام تر خطرات کے باوجود اسٹیریو کھوجی نے ایل 4 اور ایل 5 کے علاقوں کو بغیر کسی نقصان کو 2009ء کے اواخر میں پار کر لیا تھا۔
روبہ جاتی پیش رو
انسانی آبادی کا راستہ روبہ جاتی نظاموں جیسا کہ مریخی کھوجی جہاں گرد اسپرٹ، آپرچونیٹی اور کیوریوسٹی سے بنایا جا سکتا ہے۔ اس طرح کے نظام وسائل کو ڈھونڈنے میں مدد دے سکتے ہیں جیسا کہ سطح پر موجود پانی یا برف جس کی مدد سے بستی قائم رہ کر پھل پھول سکتی ہے۔ اس طرح کے نظاموں کا کام برسوں بلکہ دہائیوں لے لے گا اور جیسا کہ حال میں تجارتی اڑانوں میں ہونے والی پیش رفت میں دیکھا گیا ہے، ہو سکتا ہے کہ اس طرح کے نظام نجی و گورنمنٹ ملکیت کے اشتراک سے شروع ہو جائیں۔ اس طرح کے روبہ جاتی نظاموں کی قیمت ابتدائی انسان بردار مہمات کی نسبت کم جبکہ سیاسی خطرہ بھی نہ ہونے کے برابر ہو گا۔
عجیب و غریب نظام شاید ابتدائی انسان بردار جہازوں اور ان کے اترنے کی جگہ پر بنیادی کام کر سکیں جس میں وہ مختلف اقسام کی روز مرہ کی استعمال کی چیزیں بشمول ایندھن، تکسیدی، پانی اورعمارتی سامان پیدا کر سکتے ہیں۔ توانائی، ابلاغ، رہائشی، حرارتی اور پیداواری بنیادی ڈھانچے روبہ جاتی نظاموں سے شروع کر وائے جا سکتے ہیں جو انسان بردار مہمات کا پیش خیمہ ہوں گے۔
مریخی سرویر 2001 خلائی گاڑی کا مپ اس لیے تھا تاکہ وہ مریخی کرۂ فضائی سے آکسیجن بنانے کا براہ راست مظاہرہ کر سکے، اور ان شمسی فنیات اور طریقوں کی جانچ کر سکے جو توانائی کے نظام پر پڑنے والی مریخی مٹی کے خطرات کے اثرات کی کمی کو دیکھے۔
ابتدائی انسانی مہمات
1948ء میں ورنر وان براؤن نے اپنی کتاب مریخی منصوبے میں بیان کیا کہ ایک 10 خلائی جہازوں پر مشتمل بیڑا ایک ہزار تین مرحلے کے راکٹوں کا استعمال کر کے بنایا جا سکتا ہے۔ یہ 70 لوگوں کو مریخ تک لے جا سکے گا۔
آبادکاری کے لیے مستقل اڈا بنانے کی ضرورت ہو گی جو اس قابل ہو کہ خود سے اپنے آپ کو آگے بڑھا سکے۔ اس طرح کے اڈے بنانے کے لیے مشہور منصوبوں میں مریخ راست اور جزوی راست منصوبے شامل ہیں جن کی حمایت رابرٹ زبرن کرتے ہیں۔
آباد کاری کے دوسرے تخیلاتی منصوبے جم مک لین اور باس لانس ڈارپ (جو مریخ اول کے روح رواں تھے اور جنھوں نے یکطرفہ مریخی انسانی سفر کا منصوبہ تجویز کیا تھا) نے پیش کیے ہیں، جبکہ الون مسک کی اسپیس ایکس کمپنی 2015ء تک تو ایسے خلائی بار بردار نظام کے بنانے میں سرمایہ کاری کر رہی ہے جس کا نام مریخی آباد کار بار بردار ہے۔
اقتصادیات
بائیں|تصغیر|لوہے نکل پر مشتمل شہابیہ مریخ کی سطح پر پایا گیا نیو ورلڈ کی ابتدائی آبادیوں کی طرح معیشت وہ اہم چیز ہو گی جو اس طرح کی آبادیوں کے کامیاب ہونے کی ضمانت دے گی۔ مریخ کی کم ثقلی قوّت اور نظام شمسی میں اس کا مقام مریخ اور زمین کے درمیان ہونے والی تجارت میں آسانی پیدا کر سکتا ہے اور مریخ پر مسلسل آباد کاری کا معاشی ب رہان مہیا کر سکتا ہے۔ اس کے حجم اور وسائل کو مد نظر رکھتے ہوئے یہ کہا جا سکتا ہے کہ یہ ایک ایسی جگہ ہو گی جہاں خوراک کو اگایا جا سکے گا اور ایسے آلات بنائے جا سکیں گے جس سے سیارچوں کی پٹی سے معدنیات کو نکالا جا سکے گا۔
سب سے بڑا معاشی مسئلہ زبردست ابتدائی سرمایہ کاری کا ہے جو آبادی کو آباد کرنے اور شاید سیارے کی ارض سازی کے لیے درکار ہوگی۔
کچھ شروع کی مریخی آبادیاں ہو سکتا ہے کہ مقامی وسائل کو مریخ پر استعمال کرنے کے قابل بنا سکیں جیسا کہ پانی اور / یا برف ہے۔ مقامی وسائل کا استعمال کرتے ہوئے بنیادی ڈھانچہ بنایا جا سکتا ہے۔ مریخ میں ایک معلوم ذرائع دھاتی لوہے کی کچ دھات ہے جو نکل لوہے کے شہابیوں کی صورت میں وہاں پر موجود ہے۔ اس صورت میں لوہا آئرن آکسائڈ کی نسبت آسانی سے نکالا جا سکتا ہے جس نے پورے سیارے کوڈھکا ہوا ہے۔
مریخی ابتدائی آباد کاری کے دوران تجارت کے لیے ایک اور اچھی چیز کھاد ہو سکتی ہے۔ فرض کریں کہ حیات مریخ پر وجود نہیں رکھتی، تو مریخ پر موجود مٹی پودوں کو اگانے کے لیے بہت ہی خراب ہو گی، لہٰذا کھاد اور اس طرح کی دوسری چیزیں کسی بھی مریخی تہذیب کے لیے اس وقت تک بہت ہی زیادہ قیمتی ہوں گی جب تک سیارے کیمیائی طور پر اتنا بدل نہ جائے کہ خود سے سبزہ کی بالیدگی کے قابل نہ ہو جائے۔
مریخی آبادی کے لیے شمسی طاقت توانائی کی فراہمی کی امیدوار ہے۔ شمسی آفتاب زدگی (شمسی شعاعوں کی وہ مقدار جو مریخ تک پہنچتی ہے) زمین کے مقابلے میں 42 فیصد ہے، کیونکہ مریخ سورج سے زمین کے مقابلے میں 52 فیصد زیادہ دور ہے اور آفتاب زدگی فاصلے کے مربع کے لحاظ سے سطح تک پہنچتی ہے۔ تاہم مہین کرۂ فضائی کی وجہ سے زمین کے مقابلے میں دھوپ کی تمام توانائی مریخ کی سطح تک پہنچ جاتی ہے جبکہ زمین پر کرۂ فضائی لگ بھگ چوتھائی توانائی جذب کرلیتا ہے۔ مریخ کی سطح پر سورج کی روشنی زمین پر بادلوں سے ڈھکے معتدل دن جیسی ہوگی۔
نیوکلیائی توانائی بھی ایک بہتر امیدوار ہو سکتی ہے، کیونکہ یہ ایک ایسا ایندھن ہے جو زمین سے سستے نقل و حمل میں اپنی کم جگہ گھیرنے کی وجہ سے استعمال کیا جا سکتا ہے۔ نیوکلیائی توانائی حرارت بھی پیدا کرتا ہے جو مریخی آبادی کے لیے بہت ہی زیادہ قابل قدر چیز ہوگی۔
مریخ کی کم قوّت ثقل اس کے گھومنے کی رفتار سے مل کر اس بات کو ممکن بنا سکتی ہے کہ دور حاضر کے مادوں کی مدد سے کوئی خلائی بالا بر بنایا جا سکے، اگرچہ فوبوس (مریخی چاند) کا انتہائی قریبی مدار مشکلات پیدا کر سکتا ہے۔ اگر ایسا ہو گیا تو بالا بر کے ذریعہ معدنیات اور سیارے سے نکالے گئے دوسرے قدرتی وسائل منتقل کیے جا سکیں گے۔
معاشی محرک
مریخ پر خلائی آبادی اس وقت ممکن کہی جاسکتی ہے جب خلائی آبادی کے ضروری طریقے لازمی طور کافی سستے ہو جائیں گے (جیسا کہ خلائی رسائی بذریعہ سستے خلاء میں چھوڑے جانے والے نظام) تاکہ سرمائے کو اس مقصد کے لیے جمع کیا جاسکے۔
ہرچند کہ روایتی خلاء میں جانے کے طریقوں کو مد نظر رکھتے ہوئے فی الفور تو کوئی بھی خلائی آباد کاری کے لیے بڑی مقدار میں سرمایہ دستیاب تو نہیں ہے، تاہم کچھ ایسے طریقے موجود ہیں جس سے بنیادی خلاء میں جانے کے طریقوں کی لاگت میں کمی کی جا سکے، اس طرح سے اس سمت میں آنے والی لاگت کو کافی حد تک کم کیا جا سکے گا۔ زمین کے نچلے مدار میں لے کر جانے والی شایع شدہ قیمت فی 13,150 کلو گرام تک 5 کروڑ 65 لاکھ امریکی ڈالر ہے، اسپیس ایکس کا فالکن 9 راکٹ پہلے ہی اپنے ساتھیوں کے درمیان سب سے زیادہ سستا راکٹ بن چکا ہے۔ فی الوقت اسپیس ایکس دوبارہ قابل استعمال خلاء میں چھوڑے جانے والے نظام میں پیش رفت جاری ہے۔ اس پیش رفت کا مقصد فالکن 9 کو دوبارہ قابل استعمال بنانا ہے۔ اگر ایسا ہو گیا تو لاگت بہت ہی تیزی گر جائے گی اور خلائی صنعت میں مزید سرمایہ کاری کو دعوت دے گی اور اس طرح کفایت پیمانہ کی وجہ سے لاگت مزید گرے گی۔ اسپیس ایکس قابل استعمال منصوبہ میں فالکن بھاری اور مستقبل کا میتھین سے چلنے والی خلائی گاڑی بشمول مریخی آبادکار بار بردار کے شامل ہیں۔ اگر اسپیس ایکس کامیابی کے ساتھ باز یافتہ فنیات کو بنانے میں کامیاب ہو گیا، تو امید کی جا رہی ہے کہ خلاء میں رسائی پر آنے والی لاگت میں نہ صرف زبردست کمی ہو گی بلکہ خلاء میں چھوڑے جانے والی صنعت میں مقابلے کی فضا بھی قائم ہو گی۔
متبادل سرمایہ کاری کے طریقوں میں تحریک دینے والے انعام بھی موجود ہیں۔ مثال کے طور پر 2004ء میں صدارتی کمیشن برائے نفاذ منصوبہ ریاست ہائے متحدہ خلائی کھوجی پالیسی میں یہ تجویز پیش کی گئی کہ ایک تحرک دینے والا انعام خلائی آباد کاری کو حاصل کرنے کے لیے رکھا جائے، جس کا اعلان ممکنہ طور پر حکومت کرے۔ اس کی ایک مثال میں ایک ایسے انعام کی پیش کش ہے جو اس پہلے ادارے کو دی جائے گی جو انسانوں کو چاند پر پہنچا کر زمین پر واپس پہنچنے تک کچھ مخصوص عرصے تک رکھ سکے۔
ہیلے کالج آف بینکنگ اینڈ فنانس
ہیلے کالج آف بینکنگ اینڈ فنانس پاکستان  کا ایک business school  ہے۔
مریخ کی آباد کاری
قطبی علاقے
مریخی شمالی اور جنوبی قطب کسی وقت میں رہائش کے لیے کافی توجہ سمیٹے ہوئے تھے اس کی وجہ موسمی تغیر پزیر قطبی برفیلی ٹوپیاں تھیں جن کو کافی عرصے سے زمین پر موجود دوربینوں سے دیکھا جا رہا تھا۔ مریخی مہم نے پانی کا سب سے بڑا مرتکز ذخیرہ شمالی قطب کے قریب دیکھا، تاہم اس نے یہ بھی بتایا کہ پانی نشیبی عرض البلد میں بھی موجود ہو سکتا ہے، اس طرح سے صرف قطبین کی رہنے کی جگہ کی حیثیت کم ہو گئی۔ زمین کی طرح مریخ نیم شب کے سورج کو اپنے قطبین میں مقامی گرمیوں کے موسم میں جبکہ قطبی رات سردیوں کے موسم میں دیکھتا ہے۔
ہیلے کالج آف بینکنگ اینڈ فنانس
حوالہ جات
زمرہ:پاکستان میں کاروباری اسکولیں زمرہ:جامعہ پنجاب
مریخ کی آباد کاری
استوائی علاقے
مریخی مہم نے دیکھا کہ ارسیا مونس کے آتش فیشن کے قریب قدرتی غار موجود ہیں۔ یہ قیاس لگایا گیا ہے کہ رہائشی اس طرح کے محفوظ مقامات یا اس طرح کی ساختوں کا استعمال کرتے ہوئے تابکاری اور خرد شہابیوں سے بچ سکیں گے۔ استوائی حصّوں میں حر حرکی توانائی کی موجودگی کا بھی اندازہ لگایا گیا ہے۔
اندرونی علاقے
تصغیر|400x400px|عقابی شہابی گڑھا ، آپرچونٹیی سے لی جانے والی تصویر (2004ء) مریخ کی سطح کی چھان بین اب بھی جاری ہے۔ خلائی گاڑیوں اور جہاں گردوں جیسا کہ فینکس، مریخی کھوجی جہاں گرد اسپرٹ اور آپرچونیٹی اور مریخی سائنس لیبارٹری کیوریوسٹی ان سب کو بہت ہی مختلف مٹی اور چٹانوں کی خصوصیات ملی ہیں۔ اس سے یہ معلوم ہوتا ہے کہ مریخی ارض کافی متغیر اور رہنے کے لیے جگہ کا تعین اس وقت بہتر طور پر ہو سکے گا جب مزید معلومات ہمارے پاس موجود ہوں گی۔ جس طرح سے زمین پر ہوتا ہے کہ ماحول کے موسمی تغیر استواء سے دور جاتے ہوئے زیادہ ہوتے ہیں بعینہ ایسے ہی مریخ میں بھی ہوتا ہے۔
ویلس مرینیر
ویلس مرینیر جو مریخ کی "عظیم گھاٹی" ہے وہ 3,000 کلومیٹر لمبی اور 8 کلومیٹر گہری ہے۔ نیچے تلے میں کرۂ فضائی کا دباؤ کچھ 25 فیصد سطح کے اوسط درجہ حرارت تک ہوتا ہے۔ یعنی 0.9 kPa بمقابلہ0.7 kPa۔ دریائی نہریں اس گھاٹی تک جاتی ہیں جو اس بات کا عندیہ ہیں کہ یہاں کبھی پانی بہتا تھا۔
لاوا سرنگیں
ارسیا مونس کی کوکھ میں مختلف قسم کی لاوے کی سرنگیں مریخ پر پائی گئی ہیں۔ زمین پر موجود مثالیں بتاتی ہیں کہ ان میں سے کچھ لمبی گذر گاہیں مکمل طور پر تابکاری سے محفوظ رکھ سکتی ہیں اور ان کو آسانی کے ساتھ کسی بھی مادّے کے ساتھ خاص طور پر ٹکڑوں میں بانٹ کربند کیا جا سکتا ہے۔
سیاروی حفاظت
مریخ تک جانے والے روبہ جاتی خلائی جہازوں کو جراثیم سے پاک ہونا ضروری ہے تاکہ خلائی جہاز کے اوپر موجود 300,000 سے زیادہ تخمک سے نمٹا جا سکے – اور ان کو مزید باریک بینی سے جراثیم سے پاک کیا جائے اگر اس بات کا امکان ہو کہ وہ ان "مخصوص علاقوں" سے رابطہ کریں گے جہاں پانی ہو گا، اگر ایسا نہ کیا گیا تو وہاں پر حیات کا سراغ لگانے والے تجربات میں نہ صرف آلودگی کا سامنا کرنا ہو گا بلکہ سیارہ بھی آلودہ ہو جائے گا۔
انسانی مہم کو اس سطح پر جراثیم سے پاک کرنا ناممکن ہو گا، کیونکہ انسان تو عام طور پر ہزاروں اقسام کے سینکڑوں کھربوں خرد جراثیم کا گھر ہوتے ہیں اور ان کو انسانی زندگی کو بچا کر ان سے نہیں نکالا جا سکتا۔ آلودگی صرف واحد حل ہے تاہم خلائی جہاز کے اترنے میں کسی قسم کی خراب صورت حال میں اس سے نمٹنے میں مشکلات کا سامنا کرنا پڑے گا۔ اس سلسلے میں کافی سیاروی مشاورت منعقد کی گئی ہیں، تاہم اس میں مستقبل میں اختیار کیا جانے والے کسی طریقے کی تجویز نہیں دی گئی ہے۔ انسانی کھوجی بھی اسی طرح زمین پر وہاں کی آلودگی لانے کا سبب بن سکتے ہیں اگر وہ کسی قسم کے خرد اجسام کو اپنے جسم میں پال لیتے ہیں۔
حمایت و وکالت
جون 2013ء میں بز ایلڈرن جو ایک امریکی انجنیئر اور سابقہ خلانورد کے ساتھ ساتھ وہ دوسرے انسان ہیں جنھوں نے چاند پر چہل قدمی کی ہے، نیو یارک ٹائمز میں شایع شدہ اپنے ایک مضمون میں مریخ پر انسان بردار مہم کی وکالت کرتے ہیں اور چاند کو " منزل کی بجائے ایک آگے بڑھنے کی جگہ کے طور پر دیکھتے ہیں، ایک ایسی جگہ جو انسانی خط پرواز کے لیے مریخ کو مسکن بنائے گی اور انسانوں کو دو سیاروں کی انواع بنا دے گی۔" اگست 2015ء میں ایلڈرن نے فلوریڈا انسٹی ٹیوٹ آف ٹیکنالوجی کے اشتراک کے ساتھ ناسا کے لیے ایک " ہمہ گیر منصوبہ " پیش کیا۔ جس میں خلانوردوں کے لیے "دس برس کام کا دورہ" پیش کیا جس کا مقصد مریخ پر 2040ء سے پہلے آباد کاری تھا۔
قصوں میں
کہانیوں میں کچھ جگہوں میں مریخی آباد کاری کی مکمل تفصیلات کو بیان کیا گیا ہے۔ اس میں شامل ہیں:
بیرونی روابط
زمرہ:مریخ زمرہ:سائنس فکشن زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata
کؤروئوگو صوبہ
کؤروئوگو صوبہ برکینا فاسو کا ایک province of Burkina Faso جو مرتفع-وسطی علاقہ میں واقع ہے۔
تفصیلات
کؤروئوگو صوبہ کا رقبہ 1,588 مربع کیلومیٹر ہے اور اس کی مجموعی آبادی 154,611 افراد پر مشتمل ہے۔
حوالہ جات
زمرہ:برکینا فاسو کے صوبے زمرہ:Short description is different from Wikidata
مظفر حسین شاہ
مظفر حسین شاہ سندھ کے علاقے میر پور خاص کے معروف سیاست دان ہیں اور سابق وزیراعلیٰ سندھ بھی رہ چکے ہیں۔ انکا تعلق اسلامی جمہوری اتحاد سے ہے۔
حوالہ جات
زمرہ:اکیسویں صدی کے پاکستانی سیاست دان زمرہ:بقید حیات شخصیات زمرہ:پاکستانی سیاست دان زمرہ:سندھ کے وزرائے اعلیٰ زمرہ:سندھی سیاستدان زمرہ:سندھی شخصیات زمرہ:ضلع میرپور خاص کی شخصیات زمرہ:فضلا جامعہ کراچی زمرہ:پاکستانی سینیٹر (14واں پارلیمنٹ) زمرہ:2020ء کی وفیات زمرہ:1945ء کی پیدائشیں زمرہ:سندھ ارکان صوبائی اسمبلی 1985ء تا 1988ء زمرہ:کراچی کے سیاست دان زمرہ:پاکستان مسلم لیگ (ف) کے سیاست دان زمرہ:Short description is different from Wikidata
لیرابا صوبہ
لیرابا صوبہ برکینا فاسو کا ایک province of Burkina Faso جو آبشار علاقہ میں واقع ہے۔
تفصیلات
لیرابا صوبہ کا رقبہ 3,129 مربع کیلومیٹر ہے اور اس کی مجموعی آبادی 124,422 افراد پر مشتمل ہے۔
حوالہ جات
زمرہ:برکینا فاسو کے صوبے زمرہ:Short description is different from Wikidata
لاہور میڈیکل اینڈ ڈینٹل کالج
لاہور میڈیکل اینڈ ڈینٹل کالج پاکستان  کا ایک طبی درس گاہ  ہے۔
ہیوگو لاؤڈن
ہیوگو جان ہوپ لاؤڈن (پیدائش: 11 دسمبر 1978ء) ایک سابق انگریز کرکٹ کھلاڑی ہیں ۔ ایک دائیں ہاتھ کے بلے باز اور بائیں ہاتھ کے سلو بولر، اس نے ڈرہم یونیورسٹی سنٹر آف کرکٹنگ ایکسی لینس کے لیے 3اول درجہ میچز اور کینٹ کرکٹ بورڈ کے لیے 2لسٹ اے میں شرکت کی۔ وہ ایلکس لاؤڈن کے بڑے بھائی ہیں جنہوں نے 2006ء میں انگلینڈ کے لیے واحد ایک روزہ بین الاقوامی کھیلا تھا۔
حوالہ جات
زمرہ:ہیمپشائر کرکٹ بورڈ کے کرکٹ کھلاڑی زمرہ:کینٹ کرکٹ بورڈ کے کرکٹ کھلاڑی زمرہ:ویسٹ منسٹر کی شخصیات زمرہ:ڈرہم ایم سی سی یو کے کرکٹ کھلاڑی زمرہ:انگلستان کے کرکٹ کھلاڑی زمرہ:بقید حیات شخصیات زمرہ:1978ء کی پیدائشیں
لورؤم صوبہ
لورؤم صوبہ برکینا فاسو کا ایک province of Burkina Faso جو شمالی علاقہ (برکینا فاسو) میں واقع ہے۔
تفصیلات
لورؤم صوبہ کا رقبہ 11,117 مربع کیلومیٹر ہے اور اس کی مجموعی آبادی 141,095 افراد پر مشتمل ہے۔
حوالہ جات
زمرہ:برکینا فاسو کے صوبے
ایلکس لاؤڈن
الیگزینڈر گائے رش ورتھ لاؤڈن (پیدائش: 6 ستمبر 1980ء) ایک انگلش سابق پیشہ ور کرکٹر ہے۔ دائیں ہاتھ کے بلے باز اور آف اسپن باؤلر، انہیں مستقبل کا امید افزا بین الاقوامی کھلاڑی سمجھا جاتا تھا۔ وائی، کینٹ کے قریب اولانٹیگھ میں خاندانی گھر میں پرورش پائی، لاؤڈن کی تعلیم ویلزلی ہاؤس سکول اور ایٹن کالج میں ہوئی جہاں وہ ایٹن سوسائٹی کے صدر تھے۔ وہاں اس نے فسٹ الیون کی کپتانی کی اور اس کے بعد ڈرہم یونیورسٹی فسٹ الیون کالنگ ووڈ کالج میں پڑھتے ہوئے، اور انگلینڈ کی انڈر 15 اور انگلینڈ کی انڈر 19 دونوں ٹیموں کی کپتانی کی۔ انہیں 1999ء میں این بی سی ڈینس کامپٹن ایوارڈ سے نوازا گیا۔ 19 اکتوبر 2007ء کو لاؤڈن نے کاروباری کیریئر کو آگے بڑھانے کے لیے کرکٹ سے ریٹائرمنٹ کا اعلان کیا۔ 2008ء میں لاؤڈن نے لندن بزنس سکول میں کل وقتی ایم بی اے پروگرام میں داخلہ لیا۔ 2017ء تک، وہ سرمایہ کاری فرم ایبر کراس ہولڈنگز میں شراکت دار تھا۔ لاؤڈن نے 2011ء میں میڈیا کی خاص توجہ اپنی طرف مبذول کروائی، جب وہ پیپا مڈلٹن سے ڈیٹنگ کر رہے تھے حالانکہ بعد میں یہ جوڑی ٹوٹ گئی۔
حوالہ جات
زمرہ:کینٹ کرکٹ بورڈ کے کرکٹ کھلاڑی زمرہ:میریلیبون کرکٹ کلب کے کرکٹ کھلاڑی زمرہ:ڈرہم ایم سی سی یو کے کرکٹ کھلاڑی زمرہ:وارکشائر کے کرکٹ کھلاڑی زمرہ:کینٹ کے کرکٹ کھلاڑی زمرہ:انگلستان کے ایک روزہ کرکٹ کھلاڑی زمرہ:انگلستان کے کرکٹ کھلاڑی زمرہ:بقید حیات شخصیات زمرہ:1980ء کی پیدائشیں
پنجاب یونیورسٹی کالج آف انفارمیشن ٹیکنالوجی
پنجاب یونیورسٹی کالج آف انفارمیشن ٹیکنالوجی پاکستان کا ایک جامعہ جو پنجاب، پاکستان میں واقع ہے۔
حوالہ جات
زمرہ:پاکستان میں کمپیوٹر سائنس کے ادارے زمرہ:جامعہ پنجاب زمرہ:لاہور کی جامعات و دانشگاہیں زمرہ:لاہور کی جامعات و کالج زمرہ:جامعہ پنجاب کی شخصیات زمرہ:فضلا جامعہ پنجاب زمرہ:Articles using infobox university زمرہ:انفارمیشن ٹیکنالوجی کے ادارے
شریف میڈیکل اینڈ ڈینٹل کالج
شریف میڈیکل اینڈ ڈینٹل کالج پاکستان کا ایک طبی درس گاہ ہے۔
حوالہ جات
زمرہ:1997ء میں قائم ہونے والے تعلیمی ادارے زمرہ:پاکستان میں 1997ء کی تاسیسات زمرہ:پاکستان میں طبی درسگاہیں زمرہ:لاہور کی جامعات و دانشگاہیں زمرہ:لاہور کی جامعات و کالج زمرہ:پنجاب، پاکستان میں میڈیکل کالج زمرہ:پاکستان میں ڈینٹل اسکول
زاہد قربان علوی
زاہد قربان علوی 2013ء میں سندھ کے قائم مقام وزیراعلیٰ رہے تھے۔ انھیں اس منصب کے لیے قائم علی شاہ اور اپوزیشن رہنما سید سردار احمد نے منتخب کیا۔
حوالہ جات
زمرہ:بقید حیات شخصیات زمرہ:پاکستانی سیاست دان زمرہ:پاکستانی قاضی زمرہ:سندھ کے وزرائے اعلیٰ زمرہ:سندھی سیاستدان زمرہ:کراچی کی شخصیات زمرہ:کراچی کے سیاست دان زمرہ:مہاجر شخصیات زمرہ:Short description is different from Wikidata
مؤہؤن صوبہ
تفصیلات
مؤہؤن صوبہ کا رقبہ 6,668 مربع کیلومیٹر ہے اور اس کی مجموعی آبادی 298,088 افراد پر مشتمل ہے۔
حوالہ جات
زمرہ:برکینا فاسو کے صوبے زمرہ:Short description is different from Wikidata
ناہؤری صوبہ
ناہؤری صوبہ برکینا فاسو کا ایک province of Burkina Faso جو وسطی-جنوبی علاقہ میں واقع ہے۔
تفصیلات
ناہؤری صوبہ کی مجموعی آبادی 155,463 افراد پر مشتمل ہے۔
شان پولاک
شان میکلین پولاک (پیدائش: 16 جولائی 1973ء) ایک جنوبی افریقی کرکٹ مبصر اور سابق کرکٹ کھلاڑی ہیں، جو کھیل کے تمام فارمیٹس میں کپتان رہے۔ وہ بڑے پیمانے پر اب تک کے سب سے بڑے تیز گیند بازوں اور آل راؤنڈرز میں شمار کیے جاتے ہیں۔ ایک حقیقی باؤلنگ آل راؤنڈر، پولک نے ایلن ڈونلڈ کے ساتھ کئی سالوں تک باؤلنگ پارٹنرشپ قائم کی۔ 2000ء سے 2003ء تک وہ جنوبی افریقہ کی کرکٹ ٹیم کے کپتان رہے، اور افریقہ الیون، ورلڈ الیون، ڈولفنز اور واروکشائر کے لیے بھی کھیلے۔ انہیں 2003ء میں وزڈن کرکٹر آف دی ایئر کے طور پر چنا گیا۔ 11 جنوری 2008ء کو انہوں نے 3 فروری کو اپنے 303 ویں ایک روزہ بین الاقوامی کرکٹ کے بعد تمام طرز کی بین الاقوامی کرکٹ سے ریٹائرمنٹ کا اعلان کیا۔ پولاک اب جنوبی افریقی کرکٹ کی سپر اسپورٹ کی کوریج پر تبصرہ نگار کے طور پر کام کرتے ہیں۔ نومبر 2021ء میں، انہیں آئی سی سی کرکٹ ہال آف فیم میں شامل کیا گیا۔
بین الاقوامی کیریئر
وہ ایل جی آئی سی سی ریٹنگز میں اب تک کے بہترین باؤلر کی درجہ بندی میں مشترکہ طور پر 10 ویں نمبر پر ہیں، اور انہوں نے 400 سے زیادہ وکٹیں حاصل کی ہیں اور ریٹائرمنٹ کے وقت ٹیسٹ میچوں میں 3000 رنز بنانے اور 300 وکٹیں لینے والے صرف چھ کھلاڑیوں میں سے ایک تھے۔. جون 2007ء میں اس نے بنگلور میں ایشیا الیون کے خلاف ون ڈے میچ میں افریقہ الیون کی نمائندگی کی۔ ایک ماہر بلے باز کے طور پر کھیلتے ہوئے، پولک نے بیٹنگ آرڈر میں نمبر 7 سے 130 رنز بنائے، جو اس پوزیشن پر کسی ایک روزہ بلے باز کا اب تک کا سب سے بڑا اسکور ہے۔ تاہم یہ ریکارڈ زیادہ دیر تک قائم نہیں رہے گا، ایم ایس دھونی نے بعد میں سیریز میں اسے بہتر کیا۔ 2007ء میں، اس نے جنوبی افریقہ پلیئرز پلیئر کا ایوارڈ اور جنوبی افریقہ ایک روزہ پلیئر آف دی ایئر کا ایوارڈ حاصل کیا۔ وہ ٹیسٹ میں جنوبی افریقہ کے لیے سب سے زیادہ وکٹیں لینے والے بولر تھے یہاں تک کہ ڈیل اسٹین نے 26 دسمبر 2018ء کو انھیں پیچھے چھوڑ دیا۔ انھوں نے اپنے 108 ٹیسٹ میچوں میں 400 سے زیادہ ٹیسٹ وکٹیں حاصل کیں اور 3,700 ٹیسٹ رنز بنائے۔